যমুনা রেল সেতু : বিদ্যমান বঙ্গবন্ধু সেতুর সমান্তরালে একটি স্বতন্ত্র রেলওয়ে সেতু নির্মাণ প্রকল্পের উন্নয়ন প্রকল্প প্রস্তাব (ডিপিপি) একনেকে ২০১৬ সালের ৬ ডিসেম্বর অনুমোদিত হয়েছে। প্রকল্পের মেয়াদকাল ২০১৬ সালের জুলাই থেকে ২০২২ সালের ডিসেম্বর পর্যন্ত। প্রকল্পের মোট ব্যয় ৯ হাজার ৭৩৪ কোটি টাকা। এর মধ্যে জাইকার ঋণ সহায়তা হচ্ছে ২ হাজার ৮৪৬ কোটি টাকা। ঢাকা ম্যাস র‌্যাপিড ট্রানজিট ডেভেলপমেন্ট প্রজেক্ট (মেট্রোরেল) ৩ : এ প্রকল্পের আওতায় ঢাকা মহানগরীতে উত্তরা-পল্লবী-মিরপুর ১০-খামারবাড়ি-ফার্মগেট- সোনারগাঁও হোটেল-শাহবাগ-দোয়েল চত্বর-তোপখানা রোড-বাংলাদেশ ব্যাংক পর্যন্ত ২০ দশমিক ১০ কিলোমিটার মেট্রোরেল নির্মাণ প্রকল্প। প্রকল্পের ডিপিপি একনেকে ২০১২ সালের ১৮ ডিসেম্বর অনুমোদিত হয়। প্রকল্পের মেয়াদকাল ২০১২ সালের জুলাই হতে ২০২৪ সালের জুন পর্যন্ত। প্রকল্পটির মোট ব্যয় ২১ হাজার ৯৮৫ কোটি ৭ লাখ টাকা। এর মধ্যে জাইকা সহায়তা দেবে ১৬ হাজার ৫৯৪ কোটি ৫৯ লাখ টাকা। পর্যায়ক্রমে এই ঋণ সহায়তা দেয়া হবে।